આ ગામના લોકોનો મુખ્ય વ્યવસાય ખેતી છે. જો કે, ખેતપેદાશો તેઓ પોતાના ઉપયોગ માટે જ વધુ વાપરે છે. આ ઉપરાંત કેટલીક હોટેલો છે, જેને કારણે પ્રવાસીઓની અવરજવર રહે છે. પણ ગામનું વાતાવરણ સાવ નિરાંતવાળું લાગે. એ જ રીતે, ગામના લોકો પણ શાંતિવાળા જણાય. અમે એક વાર ગામમાં આંટો મારવા નીકળ્યા ત્યારે આ માજી શાંતિથી બેઠાં હતાં. મેં તેમની સાથે વાત કરવાનો પ્રયત્ન કર્યો, પણ તેમણે કશો પ્રતીભાવ આપ્યો નહીં. તેઓ એ રીતે બેઠાં હતાં કે મને તેમનો ફોટો લેવાનું મન થઈ ગયું.